ขออนุญาติ...ออกตัว ยอมรับตามตรงก่อนนะครับ
ไม่เคยรู้จัก ไม่เคยได้ยินชื่อเสียง ร้านนี้มาก่อน...
ผมเข้าร้านนี้ ด้วยเหตุผลเดียวเลยครับ
"ร้านอื่น คิวเยอะเกิ้น"

ก้าวแรกที่เหยียบเข้าร้าน ยอมรับเลยครับ "มึน"
ร้านนี้ มีศาสตร์ และ ศิลป์ ในการรับออเดอร์ อย่างที่ผมไม่เคยเจอมาก่อน...
ผมไม่รู้ว่ามันเป็นเรื่องดี หรือเปล่า แต่มันเท่ห์ดีนะ
มันมีข้อจำกัดอยู่เหมือนกันนะ ค่อยว่ากันนะ...

หลังจากท่าน ได้ก้าวผ่านประตูร้านเข้ามา
สิ่งแรกที่เจอก็คือ แผนภาพเมนูขนาดใหญ่
ด้านขวามือ พร้อมป้ายเบอร์แขวน ไว้ประจำรูปเมนู งงครับ จะเดินเข้าไปนั่ง ก็มีพนักงานมาสอบถาม "ได้เบอร์โต๊ะยังครับ" มึนอีก เบอร์ก็ต้องอยู่ที่โต๊ะซิ เราคิด แต่ก็ถึงบางอ้อ...พนักงาน อธิบายวิธีในการสั่งอาหารให้ฟัง พอดีกับที่ตาเราเหลือบไปเห็น แผนภาพบอกวิธีสั่งอาหาร ที่ต่ำกว่าระดับสายตาเหลือเกิน เราว่า ทางร้านน่าจะทำเป็นป้ายไปตั้งไว้หน้าร้านป่าวนะ... ดูเท่ห์จะตาย

วิธีสั่งก็คือ ติดต่อ พนักงานที่หน้าร้านก่อน
แล้วจะได้ธงเบอร์โต๊ะ พร้อมกล่อง 2 ใบ 
ใช้ในการสั่งอาหาร และเครื่องดื่ม
จากนั้นจึงหยิบป้ายเบอร์ที่แขวนเรียงไว้ตามเมนูต่างๆมาใส่ในกล่อง แล้วจึงนำกล่องไปมอบให้พนักงาน จากนั้นถึงไปหาโต๊ะว่างนั่ง!!!!!
ดูยุ่งๆเนอะ จิงๆมันก็สนุกดีนะ แต่อย่างที่ว่าไว้เรื่องข้อจำกัดต่างๆ
พนักงานต้อนรับและคอยอธิบายมีน้อย
บริเวณพื้นที่เพื่อการนี้ก็น้อย
แต่ลูกค้านี่ซิ ไม่ต้องเยอะหรอก แค่ 2 ครอบครัว ก็ออกันเต็มบริเวณนั้นแหละ ดีไม่ดี มีหยิบป้ายเบอร์ข้ามหัวกันอีก
แล้วเมื่อเราเอากล่องให้พนักงานไปแล้ว แล้วถ้าจะสั่งเพิ่มล่ะ ไปหยิบเบอร์ กล่องไม่มีแล้ว ทำยังไง... ก็ต้องส่งเบอร์ให้พนักงาน พร้อมบอกเบอร์โต๊ะแทน แล้วเด็กล่ะ ถ้าจะไม่ใส่ผักโรยในราเมน ต้องทำยังไง ก็อดไป เมนูมายังไงก็ต้องกินอย่างนั้นเลย
แล้วการที่เบอร์ตรงมันไม่ประจำที่ นี่แหละ ขนาดผู้มีอำนาจในร้าน (ไม่ได้ใส่ชุดพนักงาน) ยังหาโต๊ะเสริฟไม่เจอเลยอ่ะ!!!

เกี้ยวซ่า!!!! ที่สุดล่ะ ตั้งแต่เคยกินมา
แกงกระหรี่ดำ!!!! ได้ใจมากครับ
2 เมนูนี้ ใครไม่ถูกปาก มาถีบผม...